હાર્દિક હૉસ્પિટલમાં: ટ્વીટ કરીને કહ્યું અનિશ્ચિતકાળ સુધી ઉપવાસ આંદોલન ચાલુ છે\nતેમની તબિયત કથળી હોવાથી આ પગલું ભરવામાં આવ્યું છે. જોકે, તેમણે હૉસ્પિટલમાંથી કરેલા ટ્વીટ મુજબ તેમના ઉપવાસ અનિશ્ચિતકાળ સુધી ચાલુ રહેશે.

Twitter કન્ટેન્ટ પૂર્ણ, 1

આ અગાઉ અમદાવાદના ગ્રીનવૂડ્સ બંગલોઝ ખાતે આવેલા હાર્દિક પટેલના ઘરની બહાર જ આઈસીયુ ઓન વ્હીલ હાજર રાખવામાં આવી હતી. 

હાર્દિકને તેમાં બેસાડીને જ હૉસ્પિટલમાં ખસેડવામાં આવ્યા હતા. 

હાર્દિકને હૉસ્પિટલમાં ખસેડાયા એની થોડી મિનિટો પહેલાં જ એમને ખોડલધામના ટ્રસ્ટી નરેશ પટેલ મળવા આવ્યા હતા. 

હાર્દિક પટેલ સાથેની મુલાકાત બાદની પત્રકાર પરિષદમાં નરેશ પટેલે કહ્યું હતું કે, તેઓ સરકાર તરફથી મધ્યસ્થી કરવા માટે હાર્દિકને મળવા નહોતા આવ્યા. 

તેમણે કહ્યું,  “હાર્દિક પટેલની કથળતી તબિયતથી ચિંતિત થયેલા પાટીદાર સમાજના યુવાનોએ મને વિનંતી કરી હતી. આથી હું હાર્દિકને મળવા આવ્યો હતો.”

શું તમે આ વાંચ્યું?

તેમણે ઉમેર્યું હતું કે, “હાર્દિક તેમની ત્રણ માગ પર અડગ છે. મેં તેમને પારણાં કરવા સમજાવ્યા હતા, જેના પર હાર્દિકે વિચાર કરવાનું આશ્વાસન આપ્યું છે.”

હાર્દિકને હોસ્પિટલમાં ખસેડાયા એ પહેલાં પાટીદાર અનામત આંદોલન સમિતિ (પાસ)ના સંયોજક નિખિલ સવાણીએ બીબીસી ગુજરાતીને જણાવ્યું, “છેલ્લા બે દિવસથી તબિયત બહુ ખરાબ છે, ગઈકાલથી જળત્યાગ પણ કર્યો છે. ત્યારબાદ ગઈકાલે રાત્રે યૂરિન રિપોર્ટ પણ ખરાબ આવ્યા હતા.” 

“સમગ્ર ગુજરાતમાં પાટીદાર સમાજમાં ચિંતાનો માહોલ છે. ભયનો માહોલ છે. ભૂતકાળમાં આ જ ભારતીય જનતા પાર્ટીએ ઘણા બધા નેતાઓને હૉસ્પિટલમાં રાખીને ધીમા ઝેરે તેમને મરાવી દીધા છે. એમને મારી નાખવામાં આવ્યા છે.” 

“એવું હાર્દિક પટેલ સાથે ન થાય એ માટે અમે ઇચ્છીએ છીએ. એટલા માટે જ્યારે પણ એમને સોલા સિવિલ હૉસ્પિટલમાં લઈ જવામાં આવે ત્યારે અમારા બે થી ત્રણ સંયોજક અને પર્સનલ ડૉક્ટરને જોડે રહેવા દેવાય એવું અમે ઇચ્છીએ છીએ."

નરેશ પટેલની હાર્દિકની સાથેની મુલાકાત વિશે તેમણે કહ્યું, “નરેશ પટેલ મધ્યસ્થી કરાવવા આવ્યા છે, એ આવકાર્ય છે. પણ મધ્યસ્થીનો સુખદ અંત આવે એ જરૂરી છે.” 

“અગાઉ ઘણી વ્યક્તિઓ મધ્યસ્થી કરાવવા આવી છે, પણ એ લોકો સરકારમાં પોતાની વાહવાહી કરાવવા માગતા હતા. નરેશ પટેલ મધ્યસ્થી કરાવે અને સુખદ અંત આવે તો આવકાર્ય છે."

હૉસ્પિટલ પહોંચ્યા બાદ હાર્દિક પટેલે ટ્વીટ કર્યું હતું. તેમણે ટ્વીટમાં લખ્યું, “આમરણ ઉપવાસ આંદોલનના 14મા દિવસે મારી તબિયત કથળતા મને અમદાવાદની સોલા હૉસ્પિટલમાં દાખલ કરવામાં આવ્યો છે. શ્વાસ લેવામાં...\n\ntl;dr:
છેલ્લા 14 દિવસથી ખેડૂતોના દેવામાફી અને પાટીદાર અનામત જેવી વિવિધ માગ સાથે ઉપવાસ પર બેઠેલા હાર્દિક પટેલને ખોડલધામના ટ્રસ્ટી નરેશ પટેલ સાથે મુલાકાત બાદ સોલા સિવિલ હૉસ્પિટલ ખસેડાયા છે.